РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 04
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 09.02.2022 г.

Днес, 09.02.2022 г., сряда, от 11,50 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Стефан Петров
                                                                                               Боян Новански 
                                                                                               Йордан Стоев  
                                                                                               Олга Керелска
                                                                                               Огнян Дамянов

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

При обсъждането на т. 2 от дневния ред на заседанието присъства online г-жа Надежда Николова – управител на „Карлово Пропърти“ ООД. 

- Поканени за изслушване в заседанието:

	1.ОТНОСНО: Изслушване на инж. Правда Младенова – управител на „ВИП 55 Консулт“ ЕООД и проф.инж. Николай Жечев – автор на конструктивно обследване на административна сграда, находяща се в гр. Провадия, поканени в изпълнение на решение на КУС по протокол № 03/02.02.2022 г., т. 1.3.
	Приложение: Доклад от инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ОТЛАГА разглеждането на т. 1 от настоящия дневен ред за следващото заседание на Комисия „Управление на собствеността“ към Пленума на Висшия съдебен съвет.
	2.ОТНОСНО: Изслушване на Надежда Николова – управител на „Карлово Пропърти“ ООД, поканена в изпълнение на решение на КУС по протокол № 03/02.02.2022 г., т. 5.3.
	Приложение: Доклади от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

	Г-жа Надежда Николова – управител на „Карлово Пропърти“ ООД уведоми присъстващите, че увеличението на месечната наемна цена за имота, находящ се в гр. Карлово, за нуждите на Районен съд – Карлово, от 4 750,00 лева без ДДС на 5 700,00 лева без ДДС представлява увеличение на цената с 20 %, което се формира от 10% инфлация и 10% увеличаване на минималната работна заплата в страната.
	Г-н Гроздев и г-жа Керелска направиха предложение да се обсъдят възможностите за намаляване на предложената наемна цена, като г-жа Николова пое ангажимент да бъде свикано, в спешен порядък, общото събрание на „Карлово Пропърти“ ООД и да бъде обсъден поставеният проблем, за което да бъде уведомена Комисия „Управление на собствеността“ към Пленума на Висшия съдебен съвет в срок до 11 февруари 2022 г., чрез главен експерт- юрист Стоян Димитров.
	Г-жа Олга Керелска направи предложение да се отправи оферта до общото събрание на „Карлово Пропърти“ ООД за намаляване размера на предложената месечната наемна цена, за което да се изпрати писмо до управителя на фирмата, във възможно най-кратък срок.
	Г-н Огнян Дамянов направи предложение да се отправи предложение до общото събрание на дружеството за увеличаване на наемната цена с 10%, като се отчете само инфлационния процент, тъй като 10% увеличение на минималната работната заплата, не е относимо към формирането на наемната цена. 

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

    2.1. ПРИЕМА за сведение докладите от Мая Атанасова – началник отдел „Управление на собствеността“, дирекция „Управление на собствеността на съдебната власт” и Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт” в администрацията на Висшия съдебен съвет. 
	2.2.ВЪЗЛАГА на дирекция „Управление на собствеността на съдебната власт“ да изпрати писмо по електронната поща до управителя на „Карлово Пропърти“ ООД с предложение за увеличаване на месечната наемна цена по договор за наем № ВСС-3533/09.03.2017 г., за имот, находящ се в гр. Карлово, за нуждите на Районен съд – Карлово, от 4 750,00 лева без ДДС на 5 225,00 лева без ДДС, което представлява увеличаване на досегашната наемна цена с 10%.
	2.3.ОТЛАГА вземането на решение по т. 2 от настоящия дневен ред, след получаването на решението на общото събрание на „Карлово Пропърти“ ООД във връзка с промяна на предложената наемната цена по договор за наем № ВСС-3533/09.03.2017 г.

- Инвестиции и строителство:

	3.ОТНОСНО: Писмо с вх. № ВСС-13084/18/18.06.2021 г. от Димитър Ангелов Митев – собственик на УПИ XLIV648, находящ се в гр. Провадия, ул. „Патриарх Евтимий“               № 1.
	Приложение: Доклад от инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“ 
	3.2. ВЪЗЛАГА на дирекция „Управление на собствеността на съдебната власт“ да докладва отново преписката, след получаване на визата издадена от Главния архитект на община Провадия и всички относими документи към писмото.
	3.3. ИЗПРАЩА решението на комисията по т. 3.2 до вносителя на молбата.

	4.ОТНОСНО: Изпълнение на обект: „Изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла/ ПИ с идентификатор 07603.501.2813 по КККР“ от Инвестиционната програма на Висш съдебен съвет за 2021 г.
	Приложение: Доклад от инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.
4.2. ПРИЕМА за изпълнител на услуга с предмет „Изготвяне на проект в цифров вид във формата по чл. 12, т. 5 от Закона за кадастъра и имотния регистър/ЗКИР/, в който новообразуваните имоти са индивидуализирани с граници и идентификатор за отстраняване на непълноти или грешки в кадастралната карта и кадастралните регистри на гр. Бяла по отношение на имот УПИ IX-951, 952, кв. 176 по плана на гр. Бяла/ПИ с идентификатор 07603.501.2813, в управление на Висш съдебен съвет“ да бъде сключен договор с „ГЕО-ЧОНОВ“ ООД – гр. Русе, дружеството предложило икономически най-изгодната оферта с ценово предложение на стойност 1000,00 лв. без ДДС или 1200,00 лв. с ДДС.
4.3. ВЪЗЛАГА на дирекция „Управление на собствеността на съдебната власт“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на действия по компетентност относно сключване на договор с определения изпълнител по т. 4.2.

	5.ОТНОСНО: Писмо рег. № ВСС-943/31.01.2022 г. на административния ръководител на Районен съд – Сливница за завеждане на новопостроена Съдебна палата – гр. Сливница и предложение за допълване решение по т. 23 от Протокол № 7/22.04.2021 г. на Пленума на ВСС.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
5.2.ПРЕДЛАГА на Пленума на Висшия съдебен съвет да приеме следното решение:
1.ИЗМЕНЯ И ДОПЪЛВА решение по т. 23 от Протокол № 7/22.04.2021 г. на Пленума на ВСС, както следва: 
В т. 23.1. след текста „второстепенен“ се допълва „или третостепенен“.
В т. 23.1.1. навсякъде след текста „второстепенен“ се допълва „или третостепенен“.
В т. 23.1.2. навсякъде след текста „второстепенен“ и „второстепенни“ се допълва съответно „или третостепенен“ и „третостепенни“.
Създава се нова точка 23.1.3. със следния текст:
„т. 23.1.3 - След извършване и приключване на строителни и монтажни работи по изграждане на нова сграда, възложени от второстепенен или третостепенен разпоредител с бюджет със средства от бюджета на съдебната власт по § 52-02 „Придобиване на сгради“, новопостроената сграда се завежда по баланса на Висшия съдебен съвет със стойността на всички натрупани разходи, прехвърлени от съответния второстепенен или третостепенен разпоредител с бюджет, които могат да се отнесат към стойността на сградата. Със стойността на останалите разходи за обекта, по баланса на съответния второстепенен или третостепенен разпоредител с бюджет се завеждат активите, определени като разграничими от сградата активи, които могат да съществуват и да се подменят самостоятелно, без да се нарушава конструкцията на новопостроената сграда, в съответствие с Класификацията на дълготрайните материални активи на Висшия съдебен съвет. 
Създава се нова  точка 23.1.4. със следния текст:
„т. 23.1.4 – След извършване и приключване на строителни и монтажни работи по изграждане на нова сграда, възложени от Висшия съдебен съвет със средства от бюджета на съдебната власт по § 52-02 „Придобиване на сгради“, новопостроената сграда се завежда по баланса на Висшия съдебен съвет със стойността на всички натрупани разходи,  които могат да се отнесат към стойността на сградата. Със стойността на останалите разходи за обекта, по баланса на ВСС  се завеждат разграничимите от сградата активи, които могат да съществуват и да се подменят самостоятелно, без да се нарушава конструкцията на сградата, в съответствие с Класификацията на дълготрайните материални активи на Висшия съдебен съвет. След решение на Пленума на Висшия съдебен съвет разграничимите активи се прехвърлят по баланса на съответните второстепенни или третостепенни разпоредители с бюджет“.
5.3. ИЗПРАЩА решението по т. 5.2 на комисия „Бюджет и финанси“ към Пленума на ВСС, за съгласуване.
	5.4. ВНАСЯ решението като редовна точка в следващо редовно заседание на Пленума на ВСС след съгласуване от комисия „Бюджет и финанси“ към Пленума на ВСС.

	- Управление на собствеността:

6.ОТНОСНО: Проект на решение за упълномощаване на представляващия Висшия съдебен съвет да подпише договор за предоставяне безвъзмездно за управление на ВСС на имот, находящ се в гр. Карлово, чрез Окръжна прокуратура – Пловдив, за нуждите на Териториално отделение – Карлово към Районна прокуратура – Пловдив и Окръжен следствен отдел към Окръжна прокуратура – Пловдив.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1.  ПРИЕМА доклада на Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт“.
6.2. ПРЕДЛАГА на Пленума на Висшия съдебен съвет да вземе следното решение: 
УПЪЛНОМОЩАВА представляващия Висшия съдебен съвет да подпише договор с община Карлово за предоставяне безвъзмездно за управление на Пленума на ВСС на общински имот, представляващ четвърти етаж от сграда - самостоятелен обект с ид. № 36498.504.1189.1.4 с площ 400 кв.м., находящ се в поземлен имот с ид. № 36498.504.1189, съответстващ на УПИ I - битов комбинат, кв. 35, актуван с АЧОС № 248/25.02.1999 г., чрез Окръжна прокуратура – Пловдив, за нуждите Териториално отделение - Карлово към Районна прокуратура - Пловдив и Окръжен следствен отдел при Окръжна прокуратура - Пловдив, за срок от 10 /десет/ години.
6.3. ВНАСЯ предложението като редовна точка в следващото редовно заседание на Пленума ВСС.

7.ОТНОСНО: Изпълнение на решение по т. 11.4 от протокол № 36/01.12.2021 г., от заседание на Комисия „Управление на собствеността“ към Пленума на Висшия съдебен съвет.
Приложение: Доклад от Стоян Димитров - главен експерт-юрист в отдел „Управление на собствеността“ и Георги Димитров – младши експерт – юрист в отдел „Управление на собствеността“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1.ПРИЕМА доклада на Стоян Димитров – главен експерт - юрист и Георги Димитров – младши експерт - юрист в отдел „Управление на собствеността“, дирекция „Управление на собствеността на съдебната власт“ към АВСС.
7.2.ВЪЗЛАГА на дирекция „Управление на собствеността на съдебната власт“ към АВСС, да уведоми Областния управител на област Плевен за липса от необходимост на органите на съдебната власт в гр. Плевен, от апартамент № 13, находящ се в гр. Плевен, ж.к „Дружба“, бл. 133, вх. А и апартамент № 7, находящ се в гр. Плевен, ж.к „Дружба“, бл. 427, вх. Б., за задоволяване на жилищни нужди от магистрати и служители.

8.ОТНОСНО: Проект на общ списък със свободните и годни за обитаване ведомствени жилища към 31.01.2022 г., в съответствие с чл. 6, ал. 2 от Правилата за отдаване под наем на недвижими имоти - частна държавна собственост, предоставени в управление на Пленума на Висшия съдебен съвет за жилищни нужди.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРЕДЛАГА на Пленума на Висшия съдебен съвет да приеме следното решение:
I. УТВЪРЖДАВА общ списък със свободните и годни за обитаване ведомствени жилища, разпределени за ползване и възложени за стопанисване на съответните административни ръководители на органите на съдебната власт по т. 39 от протокол № 16/25.05.2017 г. на Пленума на ВСС, изменено и допълнено с решение по т. 86 от Протокол № 21/19.07.2018 г., т. 71 от Протокол № 28/21.11.2019 г., т. 59 от Протокол № 29/05.12.2019 г., т. 41 от Протокол № 30/12.12.2019 г., т. 51 от Протокол № 28/19.11.2020 г., т. 23, т. 24  от Протокол № 11/10.06.2021 г., на Пленума на ВСС и по т. 10 от протокол № 25/04.08.2021 г. на комисия „Управление на собствеността“ към Пленума на ВСС с делегирани правомощия на Пленума на ВСС, а именно:

1. Върховен касационен съд:
1.1. Апартамент № 6, намиращ се в гр. София, р-н „Лозенец",                          ул. „Люботрън“ № 11, състоящ се от входно антре, коридор, дневна с кухненски бокс, стая, баня с wc, отделна wc, дрешник и две тераси, със застроена площ 80,40 кв.м и 5.008% ид.ч. от общите части на сградата, целият с площ 426 кв.м. Жилището не е обзаведено и се нуждае от освежителен ремонт.				1.2. Апартамент № 38, намиращ се в гр. София, р-н „Овча купел“,                  ул. „Боряна“ № 59, бл. 215. А, ет. 13, състоящ се от 3 стаи, дневна, кабинет, столова и кухня със застроена площ от 160.39 кв.м. и 3.034% ид.ч. от общите части на сградата и от правото на строеж върху мястото. Жилището не е обзаведено и се нуждае от освежителен ремонт.					
1.3. Апартамент № 57, намиращ се в гр. София, р-н „Овча купел“, ул. „Букет“ № 80, кв. 93А, състоящ се от две стаи, дневна, столова, кабинет и сервизни помещения със застроена площ 98.99 кв.м. и 1.312% ид.ч. от общите части на сградата и правото на строеж върху мястото, заедно с мазе № 56. Жилището не е обзаведено и се нуждае от освежителен ремонт.

2. Прокуратура на Република България:
2.1. Апартамент № 6, намиращ се в гр. София, район „Изгрев“, ж.к. „Изток“, бул. „Цариградско шосе“, бл. 5, вх. А, ет. 3, състоящо се от кухненски бокс, трапезария, хол, баня, два коридора, три спални, два балкона със застроена площ 115,60 кв.м.
2.2. Апартамент № 22, намиращ се в гр. Стара Загора, бул. „Никола Петков” № 47, ет. 3, състоящ се от дневна с кухненски бокс, баня с тоалетна, балкон и коридор със застроена площ 36.25 кв.м., и прилежащото му избено помещение № 63, с полезна площ 3.72 кв.м и 0.577 % ид.ч. от общите части на сградата и от правото на строеж върху мястото. Жилището е в добро общо състояние. Жилището се нуждае от ремонт на банята.
2.3. Апартамент № 7, намиращ се в гр. София, р-н „Овча купел", ж.к. „Овча купел", ул. „Боряна" № 61, бл. 216 А, ет. 3, състоящ се от три стаи, дневна, кабинет, столова и кухня, ведно с 3, 267% ид.ч. от общите части на сградата и правото на строеж върху мястото.
2.4. Апартамент № 70, намиращ се в гр. София, р-н „Красно село", ж.к. „Красно село", бл. 199, ет. 15, състоящ се от две спални, дневна, кухня, столова, мокро помещение, антре и две сервизни помещения, заедно със складово помещение № 28 на 15 етаж с площ 4, 57 кв.м. и 1,579 %  ид.ч. от общите части на сградата и от правото на строеж върху мястото.
2.5. Апартамент № 9, намиращ се в гр. София, р-н „Красно село", ул. „Топли дол" № 1А, етаж 6, състоящ се от: първо ниво - входно антре, кухня, дневна, спалня, wc, две тераси и вътрешна стълба  към второто ниво, включващо - две спални, коридор и баня-wc, заедно с мазе № 3 с площ от 6.30 кв.м. и с 13.92% ид.ч. от общите части на сградата и толкова ид.ч. от правото на строеж.

3. Окръжен съд – гр. Бургас: 
3.1. Апартамент № 24, намиращ се в гр. Бургас, к-с „Зорница“, бл. 15, вх. 5, ет.8, състоящ се от две спални, дневна, кухня, баня, wc, коридор със застроена площ 79.88 кв.м. и избено помещение № 24 с площ 4.11 кв.м., и  0.804% ид.ч. от общ. ч. на сградата и правото на строеж върху земята.

4. Окръжен съд – гр. Стара Загора:
4.1. Апартамент № 22, намиращ се в гр. Стара Загора, кв. "Три чучура-север" № 67, ет. 8, състоящ се от спалня, дневна, кухня, баня с wc, антрета и две тераси, заедно с принадлежащото избено помещение № 22 с площ 4 кв.м, както и с 0.904% ид.ч от общите части жилищната сграда (блок  №  ІІІ-8) и  съответните ид.ч от отстъпеното право на строеж върху мястото.

5.  Софийски районен съд:
5.1. Апартамент № 3, намиращ се в гр. София, р-н „Овча купел“,                        ул. „Боряна“ № 61, бл. 216 А, ет.1, състоящ се от три стаи, дневна, кабинет, столова, кухня и сервизни помещения със застроена площ 160,39 кв.м. и с 3.066% ид.ч. от общите части на сградата и от правото на строеж върху мястото. Открита процедура за вътрешно преустройство и разделяне.
5.2. Апартамент № 5, гр. София, р-н „Витоша", м-ст „Манастирски ливади - запад", кв. 3, УПИ ІІ-1452, бл. А, секция 1, ул. „Казбек" № 30, вх. А, 2 ет., състоящ се от дневна-столова, кухненски-бокс, входно преддверие, баня с wc, спалня и тераса, заедно с мазе № 5, заедно с 3.41% ид.ч от общите части на сградата и правото на строеж.
6.  Районен съд - Дупница:
6.1 Апартамент № 12, находящ се гр. Дупница, ж.к. Дупница № 2, ет.2,  със ЗП - 79.59 кв.м, състоящ се от 1 спалня, дневна, кухня, тоалетна, пералня, входно антре, ведно с прилежащото му мазе № 12 и с 1.676% ид.части от общите части на сградата.
  
7. Висш съдебен съвет:
7.1. Апартамент № 13, намиращ се в гр. София, р-н „Триадица“, бул. „Патриарх Евтимий" № 45, ет.4, състоящ се от две стаи, хол, кухня входно антре, черно антре, wc и баня със застроена площ 91,45 кв.м., заедно с таванско и избено помещение и 5.80 % ид.ч. от общите части на сградата и мястото.

II. ИЗПРАЩА решението на дирекция „Информационни технологии и съдебна статистика“ за публикуване на интернет страницата на Висшия съдебен съвет.
8.2. ВНАСЯ предложението като редовна точка в следващото редовно заседание на Пленума на ВСС.
8.3. ВЪЗЛАГА на дирекция „Управление на собствеността на съдебната власт“ да бъдат предприети действия за уведомяване на останалите органи на съдебна власт във връзка с необходимостта от имот, находящ се в гр. Варна, ж.к. „Възраждане“, бл. 21, вх. 1, ет. 16 по писмото на ПРБ-ГП с вх. № ВСС-1470/08.02.2022 г.

/Заседанието приключи в 12,25 часа/

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ